Сур’ёзныя перамены наступілі толькі ў 1408 годзе. Няўрымслівы Свідрыгайла, якому адзін раз ужо не дапамаглі крыжакі, вырашыў паспрабаваць шчасця ў Маскве і збег туды. Васіль I даў яму на кармленне столькі зямель, што нам бы з вамі столькі. Для Вітаўта ўцёкі малодшага Альгердавіча былі даволі сур’ёзным ударам. Дастатковым, каб арганізаваць маштабны паход на Маскву. Оазам з ваярамі ВКЛ ішлі і палякі, і крыжакі — Ордэн вылучыў 1800 коннікаў. На рацэ Угры, якая служыла мяжой дзвюх дзяржаў, перад імі ўстала маскоўскае войска…